РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 119-2371/17

15. септембар 2017. године

Б е о г р а д

НАРОДНА СКУПШТИНА

Одбор за правосуђе, државну управу и локалну самоуправу, на 22. седници одржаној 15. септембра 2017. године, размотрио је Предлога одлуке о избору заменика Тужиоца за ратне злочине, који је поднело Државно веће тужилаца (број: 119-2371/17 од 4. септембра 2017. године).

На основу чл. 51. и 201. Пословника Народне скупштине, Одбор подноси

И З В Е Ш Т А Ј

Одбор за правосуђе, државну управу и локалну самоуправу је констатовао да је Предлог одлуке о избору заменика Тужиоца за ратне злочине Државно веће тужилаца поднело као овлашћени предлагач, у складу са чланом 75. ст. 1. и 2. Закона о јавном тужилаштву.

Одбор је одлучио да предложи Народној скупштини да Предлог одлуке о избору Светислава Рабреновића, тужилачког помоћника у Тужилаштву за ратне злочине, за заменика Тужиоца за ратне злочине размотри и донесе одлуку о избору заменика Тужиоца за ратне злочине.

За известиоца Одбора на седници Народне скупштине одређен је Петар Петровић, председник Одбора.

ПРЕДСЕДНИК

Петар Петровић

РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

15. септембар 2017. године

Б е о г р а д

НАРОДНА СКУПШТИНА РЕПУБЛИКЕ СРБИЈЕ

Одбор за првосуђе, државну управу и локалну самоуправу, на 22. седници одржаној 15. септембра 2017. године, одлучио је да повуче одлуку коју је у складу са чл. 51. и 201. Пословника Народне скупштине, упутио Народној скупштини поводом разматрања Предлога одлуке о избору заменика јавног тужиоца, који је поднело Државно веће тужилаца (број 119-2017/17, од 17. јула 2017. године).

Одбор је на 21. седници одржаној 24. јула 2017. године, размотрио Предлог одлуке о избору заменика јавног тужиоца, који је поднело Државно веће тужилаца (број 119-2017/17, од 17. јула 2017. године) у: Првом основном јавном тужилаштву у Београду; Другом основном јавном тужилаштву у Београду; Трећем основном јавном тужилаштву у Београду; Основном јавном тужилаштву у Обреновцу; Основном јавном тужилаштву у Панчеву; Основном јавном тужилаштву у Великој Плани; Основном јавном тужилаштву у Зрењанину; Основном јавном тужилаштву у Бечеју; Основном јавном тужилаштву у Сремској Митровици; Основном јавном тужилаштву у Шапцу; Основном јавном тужилаштву у Крушевцу; Основном јавном тужилаштву у Краљеву; Основном јавном тужилаштву у Нишу; Основном јавном тужилаштву у Пожаревцу.

Одбор за правосуђе, државну управу и локалну самоуправу одлучио је да своју одлуку садржану у Извештају поднетом Народној скупштини (07 Број: 119-2017/17 24. јул 2017. године) повуче до окончања поступка за утврђивање незаконитости Правилника о критеријумима и мерилима за оцену стручности, оспособљености и достојности кандидата у поступку предлагања за заменика јавног тужиоца који се први пут бира (Сл. гласник РС, број 80/16), покренутог Решењем I Великог већа Уставног суда Републике Србије (Број IУо-254/2016), донетог на седници одржаној 19. јула 2017. године.

ПРЕДСЕДНИК

Петар Петровић